Казталов ауданы

Казталов ауданы — Батыс Қазақстан облысының батысында орналасқан әкімшілік-аймақтық бөлік. Алғаш 1928 жылы құрылған. Кейін (1997 жылы) Жалпақтал (бұрынғы Фурманов) ауданы таратылып, оның негізінде Казталов ауданы бұрынғы аумағын кеңейтіп қайта құрылды. Жерінің аумағы 18,6 мың км2. Орталығы – Казталовка ауылы.

 Географиялық орны, жер бедері 
Шығысында Ақжайық, Тасқала, оңтүстігінде Жаңақала, Бөкейорда, батысында Жәнібек аудандарымен, солтүстігінде Ресейдің Саратов облысы, Алғай ауданымен шектеседі. Аудан жері жазық. Каспий теңізінің Солтүстік бөлігін қамтиды. Ең биік жері ауданның батысында (абсолюттік биіктігі 42 м). Жер қойнауынан құрылыс материалдары өндіріледі.

 Халқы 
 1939  1959  1970  1979  1989Ресей империясы, КСРО халық санақтары  1999  2009ҚР халық санақтары   2021 18321  11999  23974  17607  18159  38703  32908  28548
Халқының саны 2019 жылы 29 129 адамды құрады. Ұлттық құрамы: қазақтар — 98,78%, басқалары — 1,22%.

 Әкімшілік бөлінісі 
47 елді мекен 16 ауылдық округке біріктірілген:
 Әкімшілік бірлік Орталығы Елді мекендері Халқы (2021)  Ақпәтер ауылдық округі Ақпәтер ауылы 2 1057  Болашақ ауылдық округі Болашақ ауылы 4 1213  Бостандық ауылдық округі Бостандық ауылы 2 1631  Бірік ауылдық округіӘжібай ауылы 3 1029  Жалпақтал ауылдық округіЖалпақтал ауылы 1 4684  Жаңажол ауылдық округіЖаңажол ауылы 4 1491  Казталов ауылдық округіКазталовка ауылы 4 6059  Көктерек ауылдық округіКөктерек ауылы 4 1544  Қайыңды ауылдық округіҚайыңды ауылы 1 880  Қараоба ауылдық округіҚараоба ауылы 3 1345  Қараөзен ауылдық округіҚараөзен ауылы3 1379  Қарасу ауылдық округіҚарасу ауылы 4 1426  Қошанкөл ауылдық округіҚошанкөл ауылы 2 1174  Талдыапан ауылдық округіТалдыапан ауылы 5 1110  Талдықұдық ауылдық округіТалдықұдық ауылы 2 612  Тереңкөл ауылдық округіНұрсай ауылы 3 798 

 Ірі елді мекендері 
 Атауы  Статусы  Халқы (2021) Казталовка  ауыл  5560 Жалпақтал (Фурманово)  ауыл  4684 Бостандық  ауыл  1551 Қараоба  ауыл  1153 Қараөзен  ауыл  1035 Қошанкөл  ауыл  1017 Ақпәтер (Порт-Артур)  ауыл  1005 Жаңажол  ауыл  951 Әжібай  ауыл  931 Көктерек  ауыл  908 Қайыңды (Берёзино)  ауыл  880 Болашақ (Богатырёво)  ауыл  751 Қарасу  ауыл  739 Нұрсай  ауыл  587 Талдықұдық  ауыл  556 Жұлдыз  ауыл  551 Талдыапан  ауыл  521

 Климаты, өсімідігі мен жануарлар дүниесі 
Климаты тым континенттік: қысы суық, жазы ыстық, қуаң. Ауданның орташа температурасы қаңтарда –13 – 13,50С, шілдеде 240С. Жауын-шашынның орташа жылдық мөлшері 200 – 250 мм. Аудан жерімен Қараөзен, Сарыөзен, Ащыөзек, Жайықтың Көшім тармағы және олардың салалары ағып өтеді. Ірі көлдері: Мерекекөл, Қаракөл, Сарышығанақ, Балықты Сарқыл. Жері, негізінен, қызыл қоңыр, қоңыр, сортаң, сор топырақты. Онда боз, жусан, бетеге, еркек шөп, өзен жайылымдарында және көлдерді жағалай қамыс, құрақ аралас шалғынды шөптер өседі. Жабайы аңдардан қасқыр, түлкі, қарсақ, қоян, доңыз, ақбөкен, борсық, сарышұнақ, аламан тышқаны, өзендерде шортан, алабұға, сазан, т.б. балықтар кездеседі. Құстардан қаз, үйрек, аққу мекендейді.

 Шаруашылығы, инфрақұрылымы 
Аудан етті-сүтті мал, қой, жылқы және астық өсіруге маманданған. Ауыл шаруашылығына жарамды жері 1,78 млн. га, оның ішінде егістігі 25,7 мың га, шабындығы 200,9 мың га, жайылымы 1,47 млн. га-ны құрайды. Аудан аумағындағы бұрынғы (1997 жылға дейінгі) 2 ұжымшар, 14 кеңшар, 2 бордақылау бірлестіктері 30-дан астам шаруа қожалықтарына қайта біріктірілген. Жалпы білім беретін 54 мектеп, оның ішінде 25 орта, 6 орталау, 23 бастауыш, 1 кәсіптік-тех. мектептер бар. 2 мәдениет үйі, 37 кітапхана, 39 клуб, 4 кинотеатр, 2 музей жұмыс істейді. Емдеу орындарынан ауданы аурухана мен 2 емхана, 14 фельдшер-акушерлік пункт бар. Аудан жерімен Жәнібек – Казталовка, Жалпақтал – Чапаев – Казталовка, Жалпақтал – Талдыбұлақ автомобиль жолдары өтеді.Қазақстан Энциклопедиясы

 Әйгілі тұрғындар мен тумалар 
 Қайырғазы Имашев
 Ыбырай Сауанов

 Дереккөздер 

Санат:Казталов ауданы